作者:劉駕
標題:送人登第東歸
內容:學古既到古，反求鑒者難。見詩未識君，疑生建安前。海畔豈無家，終難成故山。得失雖由命，世途多險艱。我皇追古風，文柄付大賢。此時如為君，果在甲科間。晚達多早貴，舉世鹹為然。一夕顏卻少，雖病心且安。所居似清明，冷灶起新煙。高情懶行樂，花盛僕馬前。歸程不淹留，指期到田園。香醪四鄰熟，霜橘千株繁。肯憶長安夜，論詩風雪寒。